สังคมข่าวหุ้นนิวส์เวฟ
ตลาดหุ้นไทยล่าสุดปิดการซื้อขายที่ระดับ 1,520.53 จุด ปรับเพิ่มขึ้น 4.05 จุด พ่วงด้วยมูลค่าการซื้อขายรวม 4.4 หมื่นล้านบาท
8 ธ.ค. 2559

ตลาดหุ้นไทยล่าสุดปิดการซื้อขายที่ระดับ 1,520.53 จุด ปรับเพิ่มขึ้น 4.05 จุด พ่วงด้วยมูลค่าการซื้อขายรวม 4.4 หมื่นล้านบาท
* ตลาดหุ้นไทยยังคงแกว่งตัวกันต่อไป ยังดีที่ช่วงเมื่อวานที่ SET สามารถปิดบวกได้ที่ 1,520 จุดกันไว้ได้ ขณะที่มูลค่าการซื้อขายเริ่มกลับมาดูดีขึ้นตามลำดับ
* โดยกลุ่มเข้าซื้อสุทธิมีทั้งหมด 3 ราย เริ่มจากทางฝั่งของบัญชีบริษัทหลักทรัพย์เก็บไป 526 ล้านบาท ตามด้วยสถาบัน 285 ล้านบาท และต่างชาติ 278 ล้านบาท
* เมื่อวานหุ้นบลูชิพที่ดูโดดเด่นกว่าใคร ตกเป็นของทางฝั่ง BTS ที่ประกาศข่าวดีชิ้นใหญ่คำโต
* เป็นผลมาจากกรณีกิจการร่วมค้าบีเอสอาร์ สามารถคว้าโครงการ รถไฟฟ้าสายสีชมพูและสีเหลือง ด้วยวงเงินรวมถึง 1.05 แสนล้านบาท* จึงกลายเป็นแรงหนุนสำคัญที่ผลักดันให้หุ้น BTS วิ่งกันแบบระเบิดตั้งแต่เปิดตลาดภาคเช้า
* เรียกได้ว่านานมากแล้วที่ไม่ได้เห็น BTS วิ่งคึกคักเต็มสูบ ที่สำคัญฟากโบรกฯ ยังเชียร์ “ซื้อ” พร้อมกับให้ราคาเป้าหมายเหนือระดับ 10 บาท
* ดังนั้นจึงเท่ากับเหลือช่องให้ได้เข้าเก็งกำไรกันแบบพอตัว ล่าสุด ราคาปิดฉาก 8.85 บาท การันตีเลยว่า ยังไม่ตกขบวนแน่นอน
* ย้ายฝั่งมาที่หุ้น TPCH กันบ้าง ล่าสุด ทางผู้บริหารออกปากมั่นใจว่ารายได้ปี 59 โตทะลัก 200% จากปีก่อน
* โดยได้แรงส่งมาจากโครงการโรงไฟฟ้าพลังงานทดแทนในพอร์ต สามารถ COD ได้ตามแผนที่กำหนดไว้ * จึงทำให้ TPCH อยู่ในภาวะอิ่มเอมกับการฟันกำไรแบบต่อเนื่อง
* ดังนั้นภาพรวมงวดปี 59 เหมือนล็อกเป้ากำไรเติบโตชัดเจน
* แล้วในช่วงปี 60 ยังมีโครงการโรงไฟฟ้าพลังงานทดแทนทั้ง แบบไฟฟ้าขยะชุมชน-ไฟฟ้าชีวมวล ที่ภาครัฐเปิดให้เข้าชิงอีกเพียบ
* ซึ่ง TPCH ถือเป็นหนึ่งในตัวเก็งคนสำคัญที่มีโอกาสได้คว้างานลงทุน จึงนับเป็นหุ้นพื้นฐานแกร่งและยังตุนสตอรี่การเติบโตรายทางหนุนหุ้นไว้เพียบ
* หุ้น TFG วิ่งได้วิ่งดีกันไม่มีหยุด เมื่อวานปิดบวกแรง 7.30 บาท เพิ่มขึ้นไปกว่า 11% เลยทีเดียว
* ขณะที่มูลค่าการซื้อขายไหลมาแน่นท่วมท้นอีกกว่า 900 ล้านบาท
* งานนี้ ต้องจับตาดูกันต่อไปว่า แนวต้านสำคัญแถว 7.70-7.80 บาท จะได้กลับไปทดสอบกันอีกครั้งหรือใหม่ แฟนหุ้น TFG ต้องลุ้นกันดู
* หุ้น SEAFCO-PYLON สองคู่หูดูโอที่วิ่งเดือดไม่เบา แถมยังได้วอลุ่มเทรดเข้ามาหนาแน่นกว่าภาวะปกติ
* ปัจจัยบวกหลักมาจากกรณีโครงการรถไฟฟ้าต่างๆ ที่คืบหน้ากันแบบต่อเนื่องและมีความชัดเจนตามลำดับ
* ทำให้ทั้ง 2 หุ้นนี้ถือเป็นกลุ่มบริษัทที่จะได้รับผลบวกรายแรกจากตัวงานเสาเข็มต่างๆ ทำให้ทิศทางผลการดำเนินงานงวดปี 60 ดูเทรนด์แล้วสดใสเป็นอย่างมาก
* แต่งานนี้ ขอเลือกเน้นให้น้ำหนักไปที่ตัว SEAFCO มากกว่า เพราะยังมีอัพไซด์หุ้นสูงมากกว่า PYLON นั่นเอง
* โดยทางฝั่งวงการเงินล่าสุดเคาะราคาเป้าหมายหุ้น SEAFCO กันไว้แถวระดับ 13 บาทเลยแหละ
* ใกล้ปิดสิ้นปีย่อมมีการประกาศแชมป์เศรษฐีหุ้นไทยประจำปี
* ซึ่งงวดปีนี้ คนที่ได้รับแชมป์ตกเป็นของ “หมอปราเสริฐ ปราสาททองโอสถ” เจ้าของอาณาจักรกลุ่มโรงพยาบาลกรุงเทพ
* สำหรับหมอปราเสริฐได้ครองแชมป์มาติดต่อกันแล้วถึง 4 ปีติด ซึ่งภายใต้พอร์ตการถือหุ้นคำนวณออกมาเป็นมูลค่า เท่ากับสูงท่วมท้นไปแล้วกว่า 67,000 ล้านบาท
* หุ้นเล็ก PJW นับเป็นอีกหนึ่งหุ้นเล็กเทิร์นอะราวด์ที่หลายคนมองข้ามกันไปหน่อย
* ส่องไปที่ตัวพื้นฐานหุ้นดูแล้วน่าสนใจ โดยเฉพาะกำไรสุทธิที่พลิกกลับมาโตก้าวกระโดด * เทรนด์งบไตรมาส 4 ไม่มีปัญหาน่าเป็นห่วง เพราะรักษาการเติบโตได้ต่อเนื่องไม่เปลี่ยน
* ที่สำคัญ P/E แสนจะถูกมากต่ำกันเพียงแค่ระดับ 8 เท่า นี่ถ้าปิดงวดปี 59 กำไรออกมาโตตามนัด มีสิทธิกด P/E ถอยลงต่ำเข้าไปอีก แบบนี้ขาหุ้นไซส์เล็กห้ามพลาด
* ปิดท้ายด้วยหุ้น FN ทรงราคาหุ้นกำลังสวยใส น่าจับจองเป็นเจ้าของ
* โดยเฉพาะแผนการขยายสาขาที่บริษัท ลุยเปิดเพิ่มเติมกันแบบต่อเนื่อง
* ซึ่งจะกลายเป็นช่องทางสำคัญช่วยหนุนให้บริษัทปั๊มรายได้เพิ่มเข้ามามากยิ่งขึ้น
* ล่าสุดปิดบวก 6.85 บาท เทียบกับโอกาสเติบโตต่อเนื่องแล้ว ยังไม่ถือว่าแพงเกินไป * 